Han kom i dansk krigstjeneste under Frederik III i 1657 og stod efter Freden i Roskilde 1660 som oberstløjtnant i Bergenhuses Regiment. 1664 blev han kommandant på Bergenhus fæstning og fik året efter særlig lejlighed til at udmærke sig på denne post, i det han optrådte med megen snarrådighed og med samme ubestikkelige fasthed som den kommanderende general Claus Ahlefeldt, da en engelsk flåde søgte at erobre en hollandsk flåde under fæstningens kanoner.